PÄRING

Arhitektuuribüroo R-KONSULT koostab OÜ Favorte tellimisel Tallinnas Lasnamäe linnaosas Lagedi tee 3b, 9a, 11 ja 11a detailplaneeringu korrektuuri, kus planeeringuala on vähendatud ning planeeringualasse jäävad edaspidi Lagedi tee 11, 11a ja 11c kinnistud.

Palume teie seisukohta järgmiste lahenduste osas:

* Planeeringu alasse jääb Maanteeameti projekti P1 5007 alusel väljaehitatud ringtee 3860 Veneküla kogujatee. Varem koostatud Lagedi tee 3b, 9a, 11 ja 11a detailplaneeringu menetluse käigus saime Transpordiametilt ( varem Maanteeamet) kirja nr 15-2/16-00032/940, kus on kirjas , et projekti P1 5007 realiseerimisel lahendab Maanteeamet ehituse käigus planeeringualal pos 23 algava ning ringristmikuga lõppeva sõiduteega külgneva kraavi drenaažina, et võimaldada arendajal hiljem rajada samasse asukohta detailplaneeringuga ette nähtud jalgtee.

Transpordiameti 07.08.2023 kirjas nr 7.2-2/23/15170-2 on, et amet ei nõustu Lagedi tee 3b, 9a, 11 ja 11a detailplaneeringus ringtee 3860 Veneküla kogujatee äärde kergliiklustee kavandamisega väljaehitatud ringtee kraavile, ning soovivad kergliiklustee kavandada kraavist eemale.

Palume selgitada, kas Teie kirjas nr 15-2/16-00032/940 kirjeldatud drenaaž jääb ehitamata ja kuidas on kavandatud kogujatee äärse kraavi ja sellega piirneva ala haljastus ja kuidas jalakäija või rattur saavad kraavi ületada.

* Palun selgitage, millised plaanid on Veneküla teega. Veneküla tee, mis teenindab teisel pool raudteed asuvaid kinnistuid jääb OÜ Favortele kuuluvale kinnistule Lagedi tee 11c. Palume anda olemasoleva tee kaitsevöönd, kuhu uusi rajatisi ei või rajada.

Lisasime manusesse Lagedi tee 3b, 9a, 11 ja 11a DP oleva teede skeemi ja Lagedi tee 3b, 9a, 11 ja 11a detailplaneeringu korrektuuri, kus planeeringuala on vähendatud ning planeeringualasse jäävad edaspidi Lagedi tee 11, 11a ja 11c kinnistud.

Lugupidamisega arhitektuuribüroo R-KONSULT peaarhitekt Irina Raud

volitatud arhitekt –ekspert tase 8

25.10.2023